

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Ured gradonačelnika

KLASA: 401-01/19-01/5

URBROJ: 2177/01-07/01-19-1

Požega, 18. prosinac 2019.

Na temelju odredbi Procedure zaprimanja, likvidacije i plaćanja računa Grada Požege, KLASA: 401-02/10-01/01, URBROJ: 2177/01-01/01-10-1 od 14. prosinca 2010. godine, pročelnica Ureda gradonačelnika Grada Požege, dana 18. prosinca 2019. godine, donosi

ODLUKU

o određivanju odgovorne osobe za kontrolu računske ispravnosti računa, izvršene isporuke robe ili usluge odnosno izvršenih radova u Uredu gradonačelnika Grada Požege

I.

U Uredu gradonačelnika Grada Požege ( u nastavku teksta: Ured ) za odgovorene osobe za kontrolu računske ispravnosti računa, izvršene isporuke robe ili usluge odnosno izvršenih radova (u nastavku teksta: kontrola) određuju se slijedeći službenici:

1. Mirna Šimunović, voditeljica Odsjeka za odnose s javnošću i protokol

2. Pavo Štimac, voditelj Odsjeka za računalstvo i telekomunikacijske poslove

3. Mario Križanac, voditelj Pododsjeka za organizaciju i upravljanje mrežnim i telekomunikacijskim sustavom

4. Aleksandra Horvat, administrativna tajnica gradonačelnika

Imenovani službenici u stavku 1. ove točke kontrolu obavljaju u okviru djelokruga poslova svoga radnog mjesta na koji su raspoređeni sukladno Pravilniku o unutarnjem redu upravnih tijela Grada Požege (Službene novine Grada Požege, broj: 15/16., 13/17., 1/18., 8/18., 14/18., 1/19., 8/19., 10/19. i 15/19.).

II.

Imenovani službenici obvezni su kontrolu iz točke I. ove Odluke obavljati na slijedeći način:

1. kontrolu vršiti sukladno sklopljenom ugovoru, troškovniku odnosno narudžbenici,
2. kompletirati račun sa narudžbenicom, zapisnikom o izvršenoj usluzi ili preuzetoj robi, odnosno izvršenim radovima
3. ovjeriti ispravnost računa i označiti broj pozicije koju račun tereti.

Kontrolu su obvezni izvršiti najkasnije u roku pet (5) od dana zaprimanja računa i u istom roku dostaviti ga pročelnici ovog Ureda, sukladno Proceduri zaprimanja, likvidacije i plaćanja računa Grada Požege, KLASA: 401-02/10-01/01, URBROJ: 2177/01-01/01-10-1 od 14. prosinca 2010. godine.

III.

Stupanjem na snagu ove Odluke prestaje se primjenjivati Odluka o određivanju odgovorne osobe za kontrolu računske ispravnosti računa, izvršene isporuke robe ili usluge odnosno izvršenih radova u Uredu gradonačelnika Grada Požege, KLASA: 401-01/17-01/8, URBROJ: 2177/01-08/01-17-1 od 26. lipnja 2017. godine.

IV.

Ova Odluka stupa na snagu danom donošenja, a objavit će se u Službenim novinama Grada Požege.

PROČELNICA

Klara Miličević, dipl.iur.,v.r.